După Olimpiada de la Beijing s-a retras și a devenit antrenor principal scrimă la CS Dinamo și la lotul olimpic de sabie masculin. Sub îndrumarea sa, România a cucerit medalia de argint la Campionatul European din 2009 de la Plovdiv, apoi, în același an, medalia de aur la Campionatul Mondial din 2009 de la Antalya, Rareș Dumitrescu fiind vicecampion mondial la individual. Pentru aceste realizări a primit Ordinul național „serviciul credincios” în grad de cavaler. Cosmin Hănceanu și echipa României au obținut argintul la Campionatul Mondial din 2010 de la Paris, și România a devenit vicecampioană olimpică la Jocurile Olimpice din 2012 de la Londra. Prin urmare, Mihai Covaliu a fost promovat la gradul de ofițer al Ordinului „Serviciul Credincios”.